CELEX: 
Language: fi
Date: 2018-07-25 00:00:00
Title: KOMISSION DELEGOITU ASETUS (EU) …/…, tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta (”eläinterveyssäännöstö”) annetun Euroopan parlamentin ja neuvoston asetuksen (EU) 2016/429 liitteessä II olevan tautien luettelon muuttamisesta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta (”eläinterveyssäännöstö”) 9. maaliskuuta 2016 annetussa Euroopan parlamentin ja neuvoston asetuksessa (EU) 2016/429
                  1
                vahvistetaan tarttuvien eläintautien luettelo, jäljempänä ’luetteloidut taudit’. Kyseinen luettelo esitetään mainitun asetuksen 5 artiklassa ja liitteessä II, ja se sisältää tauteja, joista aiheutuu vaaraa eläinten terveydelle tai kansanterveydelle unionissa ja joilla voi olla vaikutusta eläinten terveyteen tai kansanterveyteen, talouteen tai ympäristöön. 
            
            
               Asetuksen (EU) 2016/429 liitteessä II oleva tautien luettelo ei ole kattava eikä ajantasainen. Kyseisen asetuksen 275 artiklan nojalla komission on tarkistettava kyseistä tautiluetteloa viimeistään 20 päivänä huhtikuuta 2019. Jos tarkistuksessa ilmenee, että asetuksessa (EU) 2016/429 vahvistettujen sääntöjen soveltaminen edellyttää liitteeseen II muutoksia, komission edellytetään muuttavan liitettä. 
            
            
               2.DELEGOIDUN SÄÄDÖKSEN HYVÄKSYMISTÄ EDELTÄNEET KUULEMISET
            
            
               Eläintauteja koskevat säännöt vahvistetaan tätä nykyä lukuisissa eri unionin säädöksissä – lähinnä direktiiveissä ja joissakin asetuksissa – aihepiirin mukaan, esimerkkeinä taudeista ilmoittaminen (esim. neuvoston direktiivi 82/894/ETY eläintaudeista ilmoittamisesta yhteisössä
                  2
               ), tautien torjunta (esim. neuvoston direktiivi 2003/85/EY yhteisön toimenpiteistä suu- ja sorkkataudin torjumiseksi
                  3
               , neuvoston direktiivi 2001/89/EY yhteisön toimenpiteistä klassisen sikaruton torjumiseksi
                  4
               ) tai eläinten rajat ylittävä kauppa (esim. neuvoston direktiivi 92/65/ETY eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset
                  5
               ).
            
            
               Eläinterveyssäännöstön 5 artiklan nojalla tauti voidaan sisällyttää luetteloon, jos se täyttää kaikki seuraavat vaatimukset: se on tarttuva ja taudille alttiita eläinlajeja, tartunnanlevittäjiä tai tartunnan reservoaareja on EU:ssa, sillä on kielteisiä vaikutuksia eläinten terveyteen tai se aiheuttaa riskin kansanterveydelle, taudin diagnosointiin on saatavilla menetelmiä ja riskinvähentämistoimenpiteet tai taudin seuranta ovat tehokkaita ja oikeasuhteisia unionissa. Jotta tauti täyttää luetteloon sisällyttämistä koskevat kriteerit, sen on lisäksi täytettävä vähintään yksi seuraavista vaatimuksista: sillä on merkittäviä kielteisiä vaikutuksia eläinten terveyteen tai kansanterveyteen tai talouteen tai ympäristöön tai biologiseen monimuotoisuuteen tai se voi saada aikaan kriisitilanteen tai taudinaiheuttajaa voitaisiin käyttää bioterrorismiin tai se on kehittänyt resistenssin hoidoille. 
            
            
               Eläinterveyssäännöstön 5 artiklassa vahvistettujen kriteerien analysoinnin pohjalta on tehty unionin toiminnan kannalta mahdollisesti merkityksellisten tautien kattava arviointi yhdessä Euroopan elintarviketurvallisuusviranomaisen, jäljempänä ’EFSA’, ja eläinten terveyttä käsittelevien EU:n vertailulaboratorioiden kanssa käyttäen Maailman eläintautijärjestöltä, jäljempänä ’OIE’, joka on eläinten terveyden alalla kansainväliset standardit asettava elin, saatavia tietoja. 
            
            
               Tautien luettelon tarkistuksessa on otettu huomioon sekä eläinterveyssäännöstön liitteessä II luetteloidut taudit että muut taudit, jotka on tätä nykyä luetteloitu tautien ehkäisyä ja torjuntaa tai kauppaa koskevia toimenpiteitä varten, kuten nautojen tarttuva leukoosi, naudan tarttuva rinotrakeiitti
                  6
                tai ebolavirustauti
                  7
               . Lisäksi arvioitiin muita erityisen merkityksellisiä tauteja, kuten vuohen tarttuvaa keuhkoruttoa tai surraa (Trypanosoma evansi), joista ei tätä nykyä säädetä unionin säädöksissä mutta joita OIE pitää merkittävinä.
            
            
               Kaikki nämä taudit on arvioitu ottaen huomioon eläinterveyssäännöstön 5 artiklassa vahvistetut kriteerit eläinten terveyden, kansanterveyden tai ympäristön suojelun kannalta unionissa.
            
            
               Päällekkäisyyksien välttämiseksi tässä arvioinnissa ei tarkasteltu zoonooseja eikä tarttuvia spongiformisia enkefalopatioita (TSE), joista on jo annettu EU-lainsäädäntöä
                  8
               .
            
            
               EFSA antoi joidenkin tautien osalta lausunnot, jotka hyväksyttiin vähän ennen tätä tarkistusta ja siitä riippumatta – kyseessä olivat Rift Valley -kuumeviruksen aiheuttama tartunta
                  9
               , raivotautiviruksen aiheuttama tartunta
                  10
               , Echinococcus multilocularis -loisen esiintyminen
                  11
               , epitsoottisen verenvuototautiviruksen aiheuttama tartunta
                  12
               , Q-kuume
                  13
               , lumpy skin -tautiviruksen aiheuttama tartunta
                  14
               , lammas- ja vuohirokko
                  15
               , pikkumärehtijärutto -viruksen aiheuttama tartunta (peste des petits ruminants -virus)
                  16
               , sian vesikulaaritauti
                  17
               , vesikulaarinen stomatiitti
                  18
               , Newcastlen tautiviruksen aiheuttama tartunta
                  19
               , psittakoosi
                  20
               , pienen pesäkuoriaisen (Aethina tumida) esiintyminen
                  21
               , Tropilaelaps-punkin (Tropilaelaps spp.) esiintyminen
                  22
               , epitsoottinen ulseratiivinen syndrooma
                  23
                sekä ISA-viruksen HPRΔ-kannan aiheuttama tartunta
                  24
               . Tapauksissa, joissa näistä lausunnoista saatiin riittävästi tietoa tautien luetteloimista koskevista kriteereistä, lausuntojen päätelmiä käytettiin kyseisiä tauteja koskevan arvioinnin saamiseen päätökseen. 
            
            
               Joidenkin tautien kohdalla arvioinnissa hyödynnettiin lisäksi eläinten terveyttä käsittelevien EU:n vertailulaboratorioiden tieteellistä asiantuntemusta ja OIE:n kansainvälisiä standardeja – kyseessä olivat karjaruttoviruksen aiheuttama tartunta, Burkholderia mallei -tartunta (räkätauti), virusarteriitti, hevosen näivetystauti, astumatauti, hevosen tarttuva kohtutulehdus, teschenintauti, esikotelomätä, epitsoottinen vertamuodostavan kudoksen kuolio, virusperäinen verenvuotoseptikemia, tarttuva vertamuodostavan kudoksen kuolio, Microcytos mackini -loisen aiheuttama tartunta, Perkinsus marinus -loisen aiheuttama tartunta, Bonamia ostreae -loisen aiheuttama tartunta, Bonamia exitiosa -loisen aiheuttama tartunta, nilviäisten marteilioosi (Marteilia refringens), Taura-syndrooma -viruksen aiheuttama tartunta, yellow head -viruksen aiheuttama tartunta ja valkopilkkutautiviruksen aiheuttama tartunta.
            
            
               Lisäksi niiden tautien osalta, joista ei joko ollut saatavilla tuoreita tieteellisiä tietoja tai kun otetaan huomioon niiden erityispiirteet ja niistä viljelijöille ja jäsenvaltioille todennäköisesti aiheutuvat vaikutukset, EFSA antoi uudet tieteelliset lausunnot asetuksen (EU) 2016/429 puitteissa – kyseessä olivat Brucella abortus-, B. melitensis- ja B. suis -tartunta
                  25
               , Mycobacterium tuberculosis complex -tartunta (M. bovis, M. caprae ja M. tuberculosis)
                  26
               , sinikieliviruksen aiheuttama tartunta (serotyypit 1–24)
                  27
               , pernarutto
                  28
               , surra (Trypanosoma evansi)
                  29
               , ebolavirustauti
                  30
               , Bornan tauti
                  31
               , paratuberkuloosi
                  32
               , Japanin enkefaliitti
                  33
               , Länsi-Niilin kuume
                  34
               , Mycoplasma mycoides subsp. mycoides SC -tartunta (naudan tarttuva keuhkorutto)
                  35
               , naudan tarttuva rinotrakeiitti / tarttuva pustulaarinen vulvovaginiitti
                  36
               , naudan virusripuli
                  37
               , naudan genitaalinen kampylobakterioosi
                  38
               , naudan trichomoniaasi
                  39
               , nautojen tarttuva leukoosi
                  40
               , vuohen tarttuva keuhkorutto
                  41
               , lampaan tarttuva lisäkivestulehdus (Brucella ovis)
                  42
               , Border disease -tauti
                  43
               , venezuelalainen hevosen enkefalomyeliitti
                  44
               , hevosen enkefalomyeliitti (itäinen ja läntinen)
                  45
               , Aujeszkyn tautiviruksen aiheuttama tartunta
                  46
               , sikojen lisääntymishäiriö- ja keuhkotulehdusoireyhtymä -viruksen aiheuttama tartunta
                  47
               , lintujen mykoplasmoosi (Mycoplasma gallisepticum ja M. meleagridis)
                  48
               , Salmonella Pullorum-, S. Gallinarum- tai S. arizonae -bakteerin aiheuttama tartunta
                  49
               , matalapatogeenisten lintuinfluenssavirusten aiheuttama tartunta
                  50
               , Varroa spp. -punkin esiintyminen (varroatoosi)
                  51
               , Batrachochytrium salamandrivorans -sienen aiheuttama tartunta
                  52
                ja koikarpin herpesvirustartunta
                  53
               . 
            
            
               Tieteeseen pohjautuvan valmistelutyön lisäksi jäsenvaltioiden asiantuntijoiden ja asiaan liittyvien sidosryhmien kanssa on käyty laajoja kuulemisia, joita myöskin käytettiin apuna asetuksen (EU) 2016/429 liitteessä II olevan tautien luettelon tarkistamisessa
                  54
               . 
            
            
               Delegoidun asetuksen luonnoksesta voitiin esittää palautetta komission paremman sääntelyn portaalissa 2. toukokuuta ja 30. toukokuuta 2018 välisenä aikana. Palautetta saatiin 21 taholta, mukaan luettuina lausunnot 13 sidosryhmältä (Copa-Cogeca, FESASS, Dogs Trust, British and Irish association of Zoos and aquariums, European Association of Zoo and Wildlife Veterinarians, Ornamental Fish International (OFI), European Pet organization, (EPO), Comité Interprofessionnel des Produits de l'aquaculture, Federation of Veterinarians of Europe (Euroopan eläinlääkäriliitto), World Horse Welfare, Euroopan eläintarha-alan liitto (EAZA), Ruotsin eläinsuojeluyhdistys sekä Ruotsin viljelijöiden liitto) ja kahdeksan kansalaisten mielipidettä. Palautteessa esitettiin seuraavat huomautukset: joidenkin uusien tautien lisääminen luetteloon ja tiettyjä eläinluokkia (esim. vankeudessa pidettävät linnut, eläintarhaeläimet) koskevat vapautukset yleisistä vaatimuksista joidenkin tautien osalta. 
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Asetuksen (EU) 2016/429 5 artiklan 2 ja 4 kohdassa säädetään sellaisten delegoitujen säädösten antamisesta, jotka koskevat asetuksen liitteessä II olevan tautien luettelon muuttamista. 
            
            
               KOMISSION DELEGOITU ASETUS (EU) …/…,
            
         
         
            
               annettu 25.7.2018,
            
            
               tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta (”eläinterveyssäännöstö”) annetun Euroopan parlamentin ja neuvoston asetuksen (EU) 2016/429 liitteessä II olevan tautien luettelon muuttamisesta
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta (”eläinterveyssäännöstö”) 9 päivänä maaliskuuta 2016 annetun Euroopan parlamentin ja neuvoston asetuksen (EU) 2016/429
                  55
                ja erityisesti sen 5 artiklan 2 ja 4 kohdan,
            
            
               sekä katsoo seuraavaa:
            
            
               (1)Asetuksessa (EU) 2016/429 vahvistetaan eläinten välillä tarttuvien ja eläimestä ihmiseen tarttuvien eläintautien ehkäisemistä ja torjuntaa koskevat säännöt, mukaan luettuina unionin laajuisesti huolta aiheuttavien tautien priorisointia ja luokitusta koskevat säännöt. Asetuksen (EU) 2016/429 5 artiklassa säädetään, että tautikohtaisia taudinehkäisy- ja taudintorjuntasääntöjä sovelletaan kyseisessä artiklassa ja mainitun asetuksen liitteessä II luetteloituihin tauteihin. Asetuksen 5 artiklan 3 kohdassa vahvistetaan lisäksi tietyt kriteerit, jotka on otettava huomioon kyseisessä liitteessä olevaa luetteloa muutettaessa, ja asetuksen 7 artiklassa vahvistetaan arviointiparametrit, joita on käytettävä määritettäessä, täyttääkö tauti luetteloon merkitsemisen edellytykset kyseisen artiklan mukaisesti. 
            
            
               (2)Lisäksi asetuksen (EU) 2016/429 275 artiklassa säädetään, että komission on tarkistettava asetuksen liitteessä II olevaa tautiluetteloa viimeistään 20 päivänä huhtikuuta 2019.
            
            
               (3)Komissio arvioi järjestelmällisesti ne eläintaudit, joiden osalta unionin toiminta on tarpeen, Euroopan elintarviketurvallisuusviranomaisen, jäljempänä ’EFSA’ avustuksella ja käytti hyväkseen eläinten terveyttä käsittelevien EU:n vertailulaboratorioiden tarjoamaa tieteellistä asiantuntemusta ja Maailman eläintautijärjestön, jäljempänä ’OIE’, kansainvälisiä standardeja. Se käytti tässä arvioinnissa asetuksen (EU) 2016/429 5 artiklan 3 kohdassa vahvistettuja kriteerejä ja sen 7 artiklassa vahvistettuja arviointiparametreja.
            
            
               (4)Arvioinnin kohteena olivat asetuksen (EU) 2016/429 liitteessä II tätä nykyä luetteloidut 39 tautia sekä 19 muuta tautien ehkäisyä ja torjuntaa tai kauppaa koskevien toimenpiteiden kannalta erityisen merkityksellistä tautia, kuten nautojen tarttuva leukoosi, naudan tarttuva rinotrakeiitti ja Aujeszkyn tautiviruksen aiheuttama tartunta, sekä tietyt muut taudit, jotka sisältyvät OIE:n luetteloon, kuten surra (Trypanosoma evansi) ja vuohen tarttuva keuhkorutto. 
            
            
               (5)EFSAlta pyydettiin eri eläintaudeista arviointia varten 29 tieteellistä lausuntoa. Lausuntoja antaessaan EFSA noudatti menetelmää, joka sisältyi sen 5 päivänä huhtikuuta 2017 antamaan tieteelliseen lausuntoon
                  56
                eläintautien luetteloimista ja luokittelua eläinterveyssäännöstön puitteissa koskevan arvioinnin erityismenetelmästä. Muiden tautien osalta arvioinnit pohjautuivat EFSAn tuoreisiin lausuntoihin tai eläinten terveyttä käsittelevien EU:n vertailulaboratorioiden antamiin tietoihin. Kaikkien arvioitujen tautien kohdalla otettiin huomioon asiaan liittyvät OIE:n standardit. 
            
            
               (6)EFSAn tieteellisten arviointien tulokset eivät ole yksiselitteiset tiettyjen tautien, kuten surran (Trypanosoma evansi)
                  57
               , nautojen tarttuvan leukoosin
                  58
               , venezuelalaisen hevosen enkefalomyeliitin
                  59
               , Varroa spp. -punkin esiintymisen (varroatoosi)
                  60
                ja koikarpin herpesvirustartunnan
                  61
               , osalta. Ottaen huomioon keskustelut eläinten terveyttä käsittelevän asiantuntijaryhmän kokouksissa
                  62
                kyseiset viisi tautia täyttävät asetuksen (EU) 2016/429 5 artiklan 3 kohdassa vahvistetut vaatimukset. Tämän vuoksi kyseiset taudit olisi sisällytettävä mainitun asetuksen liitteessä II olevaan luetteloon. 
            
            
               (7)Toteutettujen tieteellisten arviointien tulokset osoittivat, että sian veskulaaritauti
                  63
               , vesikulaarinen stomatiitti
                  64
               , epitsoottinen ulseratiivinen syndrooma
                  65
                ja teschenintauti eivät täytä asetuksen (EU) 2016/429 5 artiklan 3 kohdassa vahvistettuja vaatimuksia. Tämän vuoksi kyseiset taudit olisi poistettava mainitun asetuksen liitteessä II olevasta luettelosta. 
            
            
               (8)Sitä vastoin surra (Trypanosoma evansi)
                  66
               , ebolavirustauti
                  67
               , paratuberkuloosi
                  68
               , Japanin enkefaliitti
                  69
               , Länsi-Niilin kuume
                  70
               , Q-kuume
                  71
               , naudan tarttuva rinotrakeiitti / tarttuva pustulaarinen vulvovaginiitti
                  72
               , naudan virusripuli
                  73
               , naudan genitaalinen kampylobakterioosi
                  74
               , naudan trichomoniaasi
                  75
               , nautojen tarttuva leukoosi
                  76
               , vuohen tarttuva keuhkorutto
                  77
               , lampaan tarttuva lisäkivestulehdus (Brucella ovis)
                  78
               , Burkholderia mallei -tartunta (räkätauti), virusarteriitti, hevosen näivetystauti, astumatauti, hevosen tarttuva kohtutulehdus, hevosen enkefalomyeliitti (itäinen ja läntinen)
                  79
               , Aujeszkyn tautiviruksen aiheuttama tartunta
                  80
               , sikojen lisääntymishäiriö- ja keuhkotulehdusoireyhtymä -viruksen aiheuttama tartunta
                  81
               , lintujen mykoplasmoosi (Mycoplasma gallisepticum ja M. meleagridis)
                  82
               , matalapatogeenisten lintuinfluenssavirusten aiheuttama tartunta
                  83
               , psittakoosi
                  84
               , Varroa spp. -punkin esiintyminen (varroatoosi)
                  85
               , pienen pesäkuoriaisen (Aethina tumida) esiintyminen
                  86
               , esikotelomätä, Tropilaelaps-punkin (Tropilaelaps spp.) esiintyminen
                  87
                ja Batrachochytrium salamandrivorans -sienen aiheuttama tartunta
                  88
                täyttävät asetuksen (EU) 2016/429 5 artiklan 3 kohdassa vahvistetut vaatimukset. Tämän vuoksi kyseiset taudit olisi sisällytettävä mainitun asetuksen liitteessä II olevaan luetteloon. 
            
            
               (9)Lisäksi asetuksen (EU) 2016/429 2 artiklan 2 kohdassa säädetään, että kyseistä asetusta sovelletaan tarttuviin tauteihin, zoonoosit mukaan luettuina, sanotun kuitenkaan rajoittamatta Euroopan parlamentin ja neuvoston päätöksessä N:o 1082/2013/EU
                  89
               , Euroopan parlamentin ja neuvoston asetuksessa (EY) N:o 999/2001
                  90
               , Euroopan parlamentin ja neuvoston direktiivissä 2003/99/EY
                  91
                ja Euroopan parlamentin ja neuvoston asetuksessa (EY) N:o 2160/2003
                  92
                vahvistettujen sääntöjen soveltamista. Koska kyseisissä säädöksissä vahvistettujen sääntöjen piiriin kuuluvat taudit eli listerioosi, salmonelloosi (zoonoottinen salmonella), trikinoosi, verosytotoksinen E. coli ja tarttuvat spongiformiset enkefalopatiat (TSE) kuuluvat jo alakohtaisten sääntöjen soveltamisalaan, ne olisi poistettava asetuksen (EU) 2016/429 liitteessä II olevasta luettelosta.
            
            
               (10)Asetuksen (EU) 2016/429 liitteessä II olevaa tautien luetteloa olisi näin ollen muutettava.
            
            
               (11)Sen vuoksi asetusta (EU) 2016/429 olisi muutettava.
            
            
               (12)Koska asetusta (EU) 2016/429 sovelletaan 21 päivästä huhtikuuta 2021, siihen tällä asetuksella tehtäviä muutoksia olisi myös sovellettava kyseisestä päivästä,
            
            
               ON HYVÄKSYNYT TÄMÄN ASETUKSEN:
            
         
         
            
               1 artikla 
            
            
               Korvataan asetuksen (EU) 2016/429 liite II tämän asetuksen liitteellä.
            
            
               2 artikla 
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan 21 päivästä huhtikuuta 2021.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 25.7.2018
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
               
            
         
         
            
                  
                     (1)
                  
                        EUVL L 84, 31.3.2016, s. 1.
               
               
                  
                     (2)
                  
                        EYVL L 378, 31.12.1982, s. 58.
               
               
                  
                     (3)
                  
                        EUVL L 306, 22.11.2003, s. 1.
               
               
                  
                     (4)
                  
                        EYVL L 316, 1.12.2001, s. 5.
               
               
                  
                     (5)
                  
                        EYVL L 268, 14.9.1992, s. 54.
               
               
                  
                     (6)
                  
                        EYVL 121, 29.7.1964, s. 1977.
               
               
                  
                     (7)
                  
                        EYVL L 268, 14.9.1992, s. 54.
               
               
                  
                     (8)
                  
                        EUVL L 293, 5.11.2013, s. 1; EYVL L 147, 31.5.2001, s. 1; EUVL L 325, 12.12.2003, s. 31; EUVL L 325, 12.12.2003, s. 1.
               
               
                  
                     (9)
                  
                        EFSA Journal 2013;11(4):3180 [48 pp.]. 
               
               
                  
                     (10)
                  
                        EFSA Journal 2015;13(7):4164, 70 pp. 
               
               
                  
                     (11)
                  
                        EFSA Journal 2015;13(12):4373, 129 pp. 
               
               
                  
                     (12)
                  
                        EFSA Journal 2009; 7(12): 1418 pp. [67 pp.].
               
               
                  
                     (13)
                  
                        EFSA Journal 2010; 8(5):1595. [114 pp.].
               
               
                  
                     (14)
                  
                        EFSA Journal 2015;13(1):3986, 73 pp. 
               
               
                  
                     (15)
                  
                        EFSA Journal 2014;12(11):3885, 122 pp.
               
               
                  
                     (16)
                  
                        EFSA Journal 2015; 13 (1):3985.
               
               
                  
                     (17)
                  
                        EFSA Journal 2012;10(4):2631. [97 pp.].
               
               
                  
                     (18)
                  
                        EFSA Journal 2012;10(4):2631. [97 pp.].
               
               
                  
                     (19)
                  
                        EFSA Journal (2007), 477,1-25.
               
               
                  
                     (20)
                  
                        https://ec.europa.eu/food/sites/food/files/safety/docs/sci-com_scah_out73_en.pdf
               
               
                  
                     (21)
                  
                        EFSA Journal 2013;11(3):3128. [127 pp.] doi:10.2903/j.efsa.2013.3128.
               
               
                  
                     (22)
                  
                        EFSA Journal 2013;11(3):3128. [127 pp.] doi:10.2903/j.efsa.2013.3128.
               
               
                  
                     (23)
                  
                        EFSA Journal 2011;9(10):2387. [58 pp.]. 
               
               
                  
                     (24)
                  
                        EFSA Journal 2012;10(11):2971.[22 pp.].
               
               
                  
                     (25)
                  
                        EFSA Journal 2017;15(7):4889, 46 pp.
               
               
                  
                     (26)
                  
                        EFSA Journal 2017;15(8):4959, 42 pp.
               
               
                  
                     (27)
                  
                        EFSA Journal 2017;15(8):4957, 74 pp.
               
               
                  
                     (28)
                  
                        EFSA Journal 2017;15(7):4958, 32 pp.
               
               
                  
                     (29)
                  
                        EFSA Journal 2017;15(7):4892, 34 pp.
               
               
                  
                     (30)
                  
                        EFSA Journal 2017;15(7):4890, 37 pp.
               
               
                  
                     (31)
                  
                        EFSA Journal 2017;15(7):4951,33 pp.
               
               
                  
                     (32)
                  
                        EFSA Journal 2017;15(7):4960, 47 pp.
               
               
                  
                     (33)
                  
                        EFSA Journal 2017;15(7):4948, 23 pp.
               
               
                  
                     (34)
                  
                        EFSA Journal 2017;15(8):4955, 51 pp.
               
               
                  
                     (35)
                  
                        EFSA Journal 2017;15(10):4995, 30 pp.
               
               
                  
                     (36)
                  
                        EFSA Journal 2017;15(7):4947, 25 pp.
               
               
                  
                     (37)
                  
                        EFSA Journal 2017;15(8):4952, 45 pp.
               
               
                  
                     (38)
                  
                        EFSA Journal 2017;15(10):4990, 30 pp.
               
               
                  
                     (39)
                  
                        EFSA Journal 2017;15(10):4992, 37 pp.
               
               
                  
                     (40)
                  
                        EFSA Journal 2017;15(8):4956, 28 pp.
               
               
                  
                     (41)
                  
                        EFSA Journal 2017;15(10):4996, 27 pp.
               
               
                  
                     (42)
                  
                        EFSA Journal 2017;15(10):4994, 30 pp.
               
               
                  
                     (43)
                  
                        EFSA Journal 2017;15(10):4993, 30 pp.
               
               
                  
                     (44)
                  
                        EFSA Journal 2017;15(8):4950, 23 pp.
               
               
                  
                     (45)
                  
                        EFSA Journal 2017;15(7):4946, 26 pp.
               
               
                  
                     (46)
                  
                        EFSA Journal 2017;15(7):4888, 25 pp.
               
               
                  
                     (47)
                  
                        EFSA Journal 2017;15(7):4949, 34 pp.
               
               
                  
                     (48)
                  
                        EFSA Journal 2017;15(8):4953, 40 pp.
               
               
                  
                     (49)
                  
                        EFSA Journal 2017;15(8):4954, 50 pp.
               
               
                  
                     (50)
                  
                        EFSA Journal 2017;15(7):4891, 34 pp.
               
               
                  
                     (51)
                  
                        EFSA Journal 2017;15(10):4997, 25 pp.
               
               
                  
                     (52)
                  
                        EFSA Journal 2017;15(11):5071, 34 pp.
               
               
                  
                     (53)
                  
                        EFSA Journal 2017;15(7):4907, 35 pp.
               
               
                  
                     (54)
                  
                        
                  https://ec.europa.eu/food/animals/health/expert_group_en
                  , 
                  https://ec.europa.eu/food/animals/health/advisory_committees_en
               
               
                  
                     (55)
                  
                        EUVL L 84, 31.3.2016, s. 1.
               
               
                  
                     (56)
                  
                        EFSA Journal 2017;15(7):4783.
               
               
                  
                     (57)
                  
                        EFSA Journal 2017;15(7):4892.
               
               
                  
                     (58)
                  
                        EFSA Journal 2017;15(8):4956.
               
               
                  
                     (59)
                  
                        EFSA Journal 2017;15(8):4950.
               
               
                  
                     (60)
                  
                        EFSA Journal 2017;15(10):4997.
               
               
                  
                     (61)
                  
                        EFSA Journal 2017;15(7):4907.
               
               
                  
                     (62)
                  
                        
                  https://ec.europa.eu/food/animals/health/expert_group_en
               
               
                  
                     (63)
                  
                        EFSA Journal 2012;10(4):2631.
               
               
                  
                     (64)
                  
                        EFSA Journal 2012;10(4):2631.
               
               
                  
                     (65)
                  
                        EFSA Journal 2011;9(10):2387.
               
               
                  
                     (66)
                  
                        EFSA Journal 2017;15(7):4892.
               
               
                  
                     (67)
                  
                        EFSA Journal 2017;15(7):4890.
               
               
                  
                     (68)
                  
                        EFSA Journal 2017;15(7):4960.
               
               
                  
                     (69)
                  
                        EFSA Journal 2017;15(7):4948.
               
               
                  
                     (70)
                  
                        EFSA Journal 2017;15(8):4955.
               
               
                  
                     (71)
                  
                        EFSA Journal 2010; 8(5):1595.
               
               
                  
                     (72)
                  
                        EFSA Journal 2017;15(7):4947.
               
               
                  
                     (73)
                  
                        EFSA Journal 2017;15(8):4952.
               
               
                  
                     (74)
                  
                        EFSA Journal 2017;15(10):4990.
               
               
                  
                     (75)
                  
                        EFSA Journal 2017;15(10):4992.
               
               
                  
                     (76)
                  
                        EFSA Journal 2017;15(8):4956.
               
               
                  
                     (77)
                  
                        EFSA Journal 2017;15(10):4996.
               
               
                  
                     (78)
                  
                        EFSA Journal 2017;15(10):4994.
               
               
                  
                     (79)
                  
                        EFSA Journal 2017;15(7):4946.
               
               
                  
                     (80)
                  
                        EFSA Journal 2017;15(7):4888.
               
               
                  
                     (81)
                  
                        EFSA Journal 2017;15(7):4949.
               
               
                  
                     (82)
                  
                        EFSA Journal 2017;15(8):4953.
               
               
                  
                     (83)
                  
                        EFSA Journal 2017;15(7):4891.
               
               
                  
                     (84)
                  
                        Report of the Scientific Committee on Animal Health and Animal Welfare, annettu 16.4.2002, https://ec.europa.eu/food/sites/food/files/safety/docs/sci-com_scah_out73_en.pdf
               
               
                  
                     (85)
                  
                        EFSA Journal 2017;15(10):4997.
               
               
                  
                     (86)
                  
                        EFSA Journal 2013;11(3):3128.
               
               
                  
                     (87)
                  
                        EFSA Journal 2013;11(3):3128.
               
               
                  
                     (88)
                  
                        EFSA Journal 2017;15(11):5071.
               
               
                  
                     (89)
                  
                        Euroopan parlamentin ja neuvoston päätös N:o 1082/2013/EU, annettu 22 päivänä lokakuuta 2013, valtioiden rajat ylittävistä vakavista terveysuhkista ja päätöksen N:o 2119/98/EY kumoamisesta (EUVL L 293, 5.11.2013, s. 1).
               
               
                  
                     (90)
                  
                        Euroopan parlamentin ja neuvoston asetus (EY) N:o 999/2001, annettu 22 päivänä toukokuuta 2001, tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä (EYVL L 147, 31.5.2001, s. 1).
               
               
                  
                     (91)
                  
                        Euroopan parlamentin ja neuvoston direktiivi 2003/99/EY, annettu 17 päivänä marraskuuta 2003, tiettyjen zoonoosien ja niiden aiheuttajien seurannasta, neuvoston päätöksen 90/424/ETY muuttamisesta ja neuvoston direktiivin 92/117/ETY kumoamisesta (EUVL L 325, 12.12.2003, s. 31).
               
               
                  
                     (92)
                  
                        Euroopan parlamentin ja neuvoston asetus (EY) N:o 2160/2003, annettu 17 päivänä marraskuuta 2003, salmonellan ja muiden tiettyjen elintarvikkeiden kautta tarttuvien tiettyjen zoonoosien aiheuttajien valvonnasta (EUVL L 325, 12.12.2003, s. 1)
               
            
      
    ---documentbreak--- 
      
         
         
            
               LIITE
            
            
               LIITE II
            
            
               ELÄINTAUTIEN LUETTELO
            
            
               –Karjaruttoviruksen aiheuttama tartunta
            
            
               –Rift Valley -kuumeviruksen aiheuttama tartunta
            
            
               –Brucella abortus-, B. melitensis- ja B. suis -tartunta
            
            
               –Mycobacterium tuberculosis complex -tartunta (M. bovis, M. caprae ja M. tuberculosis)
            
            
               –Raivotautiviruksen aiheuttama tartunta
            
            
               –Sinikieliviruksen aiheuttama tartunta (serotyypit 1–24)
            
            
               –Echinococcus multilocularis -loisen esiintyminen
            
            
               –Epitsoottisen verenvuototautiviruksen aiheuttama tartunta
            
            
               –Pernarutto
            
            
               –Surra (Trypanosoma evansi)
            
            
               –Ebolavirustauti
            
            
               –Paratuberkuloosi
            
            
               –Japanin enkefaliitti
            
            
               –Länsi-Niilin virustauti
            
            
               –Q-kuume
            
            
               –Lumpy skin -tautiviruksen aiheuttama tartunta 
            
         
         
            
               –Mycoplasma mycoides subsp. mycoides SC -tartunta (naudan tarttuva keuhkorutto)
            
            
               –Naudan tarttuva rinotrakeiitti / tarttuva pustulaarinen vulvovaginiitti
            
            
               –Naudan virusripuli
            
            
               –Naudan genitaalinen kampylobakterioosi
            
            
               –Naudan trichomoniaasi
            
            
               –Nautojen tarttuva leukoosi
            
            
               –Lammas- ja vuohirokko
            
            
               –Pikkumärehtijärutto -viruksen aiheuttama tartunta (peste des petits ruminants -virus)
            
            
               –Vuohen tarttuva keuhkorutto
            
            
               –Lampaan tarttuva lisäkivestulehdus (Brucella ovis)
            
            
               –Burkholderia mallei -tartunta (räkätauti)
            
            
               –Virusarteriitti
            
            
               –Hevosen näivetystauti
            
            
               –Astumatauti
            
            
               –Venezuelalainen hevosen enkefalomyeliitti
            
            
               –Hevosen tarttuva kohtutulehdus
            
            
               –Hevosen enkefalomyeliitti (itäinen ja läntinen)
            
            
               –Aujeszkyn tautiviruksen aiheuttama tartunta
            
            
               –Sikojen lisääntymishäiriö- ja keuhkotulehdusoireyhtymä -viruksen aiheuttama tartunta
            
            
               –Newcastlen tautiviruksen aiheuttama tartunta
            
         
         
            
               –Lintujen mykoplasmoosi (Mycoplasma gallisepticum ja M. meleagridis)
            
            
               –Salmonella Pullorum-, S. Gallinarum- tai S. arizonae -bakteerin aiheuttama tartunta
            
            
               –Matalapatogeenisten lintuinfluenssavirusten aiheuttama tartunta
            
            
               –Psittakoosi
            
            
               –Varroa spp. -punkin esiintyminen (varroatoosi)
            
            
               –Pienen pesäkuoriaisen (Aethina tumida) esiintyminen
            
            
               –Esikotelomätä
            
            
               –Tropilaelaps-punkin (Tropilaelaps spp.) esiintyminen
            
            
               –Batrachochytrium salamandrivorans -sienen aiheuttama tartunta
            
            
               –Epitsoottinen vertamuodostavan kudoksen kuolio
            
            
               –Virusperäinen verenvuotoseptikemia 
            
            
               –Tarttuva vertamuodostavan kudoksen kuolio 
            
            
               –ISA-viruksen HPRΔ-kannan aiheuttama tartunta
            
            
               –Koikarpin herpesvirustartunta
            
            
               –Microcytos mackini -loisen aiheuttama tartunta
            
            
               –Perkinsus marinus -loisen aiheuttama tartunta
            
            
               –Bonamia ostreae -loisen aiheuttama tartunta 
            
            
               –Bonamia exitiosa -loisen aiheuttama tartunta
            
            
               –Nilviäisten marteilioosi (Marteilia refringens)
            
            
               –Taura-syndrooma -viruksen aiheuttama tartunta
            
         
         
            
               –Yellow head -viruksen aiheuttama tartunta 
            
            
               –Valkopilkkutautiviruksen aiheuttama tartunta